Kirkjuþing kemur saman til þingfundar í dag Kirkjuþing kemur saman til fundar í dag , föstudaginn 1. mars kl. 13 . Á dagskrá eru m.a. mál sem varða kjör til kirkjuþings , sameiningu prestakalla , kirkjulega viðurkenningu og frumvarp til þjóðkirkjulaga . Þingið mun að þessu sinni funda í Þjóðmenningarhúsinu við Hverfisgötu . Þinginu verður slitið á morgun . Listi yfir þingmál , gerðir þingsins , fréttir af þinginu og upptökur af umræðum er að finna á vef þingsins , kirkjuthing.is . Kirkjuþing fer með æðsta vald í málefnum þjóðkirkjunnar innan lögmæltra marka , þ.e. nema önnur ákvæði þeirra eða annarra laga mæli fyrir um annað . Á kirkjuþingi eiga sæti 29 kjörnir fulltrúar , 12 vígðir menn og 17 leikmenn - eða óvígðir , auk þess biskup Íslands , tveir vígslubiskupar og einn fulltrúi guðfræðideildar HÍ með málfrelsi og tillögurétt . Hinir kjörnu fulltrúar eru kosnir í níu kjördæmum um allt land .